Πρόταση οδηγίας του Ευρωπαϊκού Κοινοβουλίου και του Συμβουλίου για το ταχύμετρο των δικύκλων ή τρικύκλων οχημάτων με κινητήρα και για την τροποποίηση της οδηγίας 92/61/ΕΟΚ του Συμβουλίου (98/C 212/08) (Κείμενο που παρουσιάζει ενδιαφέρον για τον ΕΟΧ) COM(1998) 285 τελικό - 98/0163(COD)

(Υποβλήθηκε από την Επιτροπή στις 25 Μαΐου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

ενεργώντας σύμφωνα με τη διαδικασία του άρθρου 189 Β της συνθήκης,

Εκτιμώντας:

(1) ότι, σε όλα τα κράτη μέλη, τα δίκυκλα ή τρίκυκλα οχήματα με κινητήρα πρέπει, όσον αφορά το ταχύμετρο, να πληρούν ορισμένα τεχνικά χαρακτηριστικά που καθορίζονται από τις υποχρεωτικές προδιαγραφές που διαφέρουν μεταξύ κρατών μελών 7 ότι, λόγω των διαφορών τους, παρεμποδίζουν τις συναλλαγές στο εσωτερικό της Κοινότητας 7

(2) ότι τα εμπόδια αυτά στη λειτουργία της εσωτερικής αγοράς μπορούν να εξαλειφθούν εφόσον οι ίδιες προδιαγραφές εγκριθούν από όλα τα κράτη μέλη σε αντικατάσταση των υφιστάμενων ρυθμίσεών τους 7

(3) ότι η παρούσα οδηγία προστίθεται στον κατάλογο των ειδικών οδηγιών, οι οποίες πρέπει να τηρούνται δυνάμει των διατάξεων του άρθρου 4 της οδηγίας 92/61/ΕΟΚ του Συμβουλίου της 30ής Ιουνίου 1992, περί εγκρίσεως τύπου των δικύκλων ή τρικύκλων οχημάτων με κινητήρα, όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας (1) 7

(4) ότι η θέσπιση εναρμονισμένων διατάξεων για το ταχύμετρο των δικύκλων ή τρικύκλων οχημάτων με κινητήρα είναι απαραίτητη, προκειμένου, για έκαστο τύπο των εν λόγω οχημάτων, να καταστεί δυνατή η εφαρμογή διαδικασιών εγκρίσεως τύπου οχήματος και εγκρίσεως τύπου στοιχείου, που αποτελούν το αντικείμενο της οδηγίας 92/61/ΕΟΚ 7

(5) ότι, σύμφωνα με την αρχή της επικουρικότητας και την αρχή της αναλογικότητας όπως θεσπίζονται στο άρθρο 3 Β της συνθήκης, ο επιδιωκόμενος στόχος, δηλαδή η κοινοτική έγκριση τύπου οχήματος, δεν μπορεί να επιτευχθεί επαρκώς από τα κράτη μέλη και δύναται συνεπώς, λόγω των διαστάσεων και των αποτελεσμάτων της προβλεπόμενης δράσης να επιτευχθεί καλύτερα σε κοινοτικό επίπεδο 7 ότι η παρούσα οδηγία περιορίζεται στα αναγκαία όρια για την επίτευξη αυτού του στόχου και δεν υπερβαίνει το αναγκαίο προς τον σκοπό αυτό μέτρο 7

(6) ότι, προκειμένου να διευκολυνθεί η πρόσβαση στις αγορές τρίτων χωρών, καθίσταται αναγκαία η καθιέρωση της ισοτιμίας μεταξύ των προδιαγραφών της παρούσας οδηγίας και εκείνων του κανονισμού αριθ. 39 της Οικονομικής Επιτροπής για την Ευρώπη των Ηνωμένων Εθνών 7

(7) ότι κατά συνέπεια πρέπει να τροποποιηθεί αναλόγως η οδηγία 92/61/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία εφαρμόζεται στο ταχύμετρο όλων των τύπων οχημάτων, που ορίζονται στο άρθρο 1 της οδηγίας 92/61/ΕΟΚ.

2. Όλα τα οχήματα που καλύπτονται από το πεδίο εφαρμογής της οδηγίας 92/61/ΕΟΚ πρέπει να είναι εξοπλισμένα με ταχύμετρο, σύμφωνα με το παράρτημα της παρούσας οδηγίας.

Άρθρο 2

Οι διαδικασίες για την χορήγηση της εγκρίσεως όσον αφορά το ταχύμετρο συγκεκριμένου τύπου δικύκλου ή τρικύκλου οχήματος με κινητήρα, καθώς και οι προϋποθέσεις για την ελεύθερη κυκλοφορία των οχημάτων αυτών είναι εκείνες που θεσπίζονται από την οδηγία 92/61/ΕΟΚ, αντίστοιχα στα κεφάλαια II και III.

Άρθρο 3

Σύμφωνα με το άρθρο 11 της οδηγίας 92/61/ΕΟΚ, αναγνωρίζεται η ισοδυναμία μεταξύ των προδιαγραφών της παρούσας οδηγίας και των αντιστοίχων του κανονισμού αριθ. 39 της Οικονομικής Επιτροπής για την Ευρώπη των Ηνωμένων Εθνών (έγγραφο E/ECE/TRANS/505-Rιv. 1/Add. 38/Amend. 1).

Οι αρχές των κρατών μελών που χορηγούν την έγκριση τύπου δέχονται τις εγκρίσεις τύπου και τα σήματα εγκρίσεως τύπου οι οποίες χορηγούνται σύμφωνα με τις προδιαγραφές του αναφερόμενου στο πρώτο εδάφιο κανονισμού αριθ. 39, αντί των αντίστοιχων εγκρίσεων τύπου και των σημάτων εγκρίσεως τύπου που εκδίδονται σύμφωνα με τις προδιαγραφές της παρούσας οδηγίας.

Άρθρο 4

Οι τροποποιήσεις που είναι απαραίτητες προκειμένου να λαμβάνονται υπόψη οι τροποποιήσεις στον κανονισμό της Οικονομικής Επιτροπής για την Ευρώπη των Ηνωμένων Εθνών, οι οποίες προβλέπονται στο άρθρο 3 και προκειμένου να προσαρμοσθεί το παράρτημα στην τεχνική πρόοδο, εγκρίνονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ του Συμβουλίου (2).

Άρθρο 5

Η οδηγία 92/61/ΕΟΚ τροποποιείται ως εξής:

1. Στο παράρτημα I, σημείο 45, ο τίτλος «δείκτης ταχύτητας και μετρητής χιλιομετρικών αποστάσεων για τις μοτοσυκλέτες, τα τρίκυκλα και τα τετράκυκλα» αντικαθίσταται από τον τίτλο: «δείκτης ταχύτητας και μετρητής χιλιομετρικών αποστάσεων» και η ένδειξη «ΠΙΣΤ» αντικαθίσταται από την ένδειξη «ΕΟ».

2. Το παράρτημα II τροποποιείται ως εξής:

α) στο σημείο 4.7, ο τίτλος «ταχύμετρο και δείκτης χιλιομετρικών αποστάσεων: ναι/όχι» αντικαθίσταται από τον τίτλο «ταχύμετρο και δείκτης χιλιομετρικών αποστάσεων» 7

β) παρεμβάλλονται τα ακόλουθα νέα σημεία 4.7.3 έως 4.7.8:

«4.7.3. Φωτογραφίες ή και σχέδια του πλήρους συστήματος.

4.7.4. Περιοχή των απεικονιζομένων ταχυτήτων.

4.7.5. Ανοχή του μηχανισμού μέτρησης του ταχυμέτρου.

4.7.6. Τεχνική σταθερά του ταχυμέτρου.

4.7.7. Τρόπος λειτουργίας και περιγραφή του μηχανισμού μετάδοσης της κινήσεως.

4.7.8. Γενική σχέση μετάδοσης του μηχανισμού κίνησης».

3. Στο παράρτημα III, σημείο 10.12 ο τίτλος «δείκτης ταχύτητας και χιλιομετρικών αποστάσεων στα μοτοποδήλατα, τα τρίκυκλα και τα τετράκυκλα» αντικαθίσταται από τον τίτλο «δείκτης ταχύτητας και χιλιομετρικών αποστάσεων» και η ένδειξη «ΠΙΣΤ» αντικαθίσταται από την ένδειξη «ΕΟ».

Άρθρο 6

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο την 1η Ιανουαρίου 2002. Πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

3. Από την ημερομηνία που προβλέπεται στην παράγραφο 1, πρώτο εδάφιο, τα κράτη μέλη δεν δύνανται πλέον να απαγορεύουν, για λόγους που αφορούν τα ταχύμετρα, την πρώτη θέση σε κυκλοφορία των οχημάτων, τα οποία συμμορφώνονται προς την παρούσα οδηγία.

4. Εφαρμόζουν τις διατάξεις που προβλέπονται στην παράγραφο 1, πρώτο εδάφιο από 1ης Ιουλίου 2001.

Άρθρο 7

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 8

Η παρούσα οδηγία απευθύνεται στα κράτη μέλη.

(1) ΕΕ L 225 της 10.8.1992, σ. 72.

(2) ΕΕ L 42 της 23.2.1970, σ. 1.

ΠΑΡΑΡΤΗΜΑ

1. Ορισμοί

Για τους σκοπούς της παρούσας οδηγίας νοείται ως:

1.1. «τύπος οχήματος όσον αφορά το ταχύμετρο», τα οχήματα που δεν παρουσιάζουν ουσιώδεις διαφορές μεταξύ τους, οι οποίες μπορούν να αφορούν ιδίως τα ακόλουθα σημεία:

1.1.1. τα χαρακτηριστικά των ελαστικών επισώτρων κανονικής αναρτήσεως 7

1.1.2. την γενική σχέση μετάδοσης, περιλαμβανομένου του προσαρμογέα εφόσον υπάρχει (αριθμός στροφών στην είσοδο του ταχυμέτρου για μία στροφή του άξονα ο οποίος θέτει σε κίνηση το ταχύμετρο, όταν το όχημα μετατοπίζεται επ' ευθείας γραμμής) 7

1.1.3. τον τύπο ή τους τύπους ταχυμέτρου 7 ο τύπος χαρακτηρίζεται από την ανοχή του μηχανισμού μέτρησης του ταχυμέτρου, την σταθερά της συσκευής και την περιοχή των απεικονιζομένων ταχυτήτων 7

1.2. «ελαστικά επίσωτρα κανονικής αναρτήσεως», ο προβλεπόμενος τύπος ή οι προβλεπόμενοι τύποι ελαστικών επισώτρων από τον κατασκευαστή για τον τύπο του υπό εξέταση οχήματος και οι οποίοι αναφέρονται στο δελτίο πληροφοριών, που προβλέπεται στο παράρτημα II της οδηγίας 92/61/ΕΟΚ.

Τα ελαστικά επίσωτρα χιονιού δεν θεωρούνται ως ελαστικά επίσωτρα κανονικής αναρτήσεως.

1.3. «κανονική πίεση πορείας», η πίεση πληρώσεως εν ψυχρώ που καθορίζεται από τον κατασκευαστή, αυξημένη κατά 0,2 bar 7

1.4. «ταχύμετρο», το τμήμα της συσκευής που προορίζεται να καταδεικνύει στον οδηγό την στιγμιαία ταχύτητα του οχήματός του 7

1.5. «μάζα σε κατάσταση πορείας», η μάζα όπως ορίζεται στις σημειώσεις του παραρτήματος II της οδηγίας 92/61/ΕΟΚ, στοιχείο δ), σημείο 2.

2. Προδιαγραφές

2.1. Ο πίνακας του ταχυμέτρου πρέπει να ευρίσκεται εντός του αμέσου οπτικού πεδίου του οδηγού και πρέπει να είναι σαφώς ευανάγνωστος την ημέρα και την νύκτα. Η περιοχή των απεικονιζομένων ταχυτήτων πρέπει να είναι επαρκώς ευρεία ώστε να περιλαμβάνει τη μέγιστη ταχύτητα που υποδεικνύει ο κατασκευαστής για τον τύπο αυτό οχήματος.

2.2. Όταν το ταχύμετρο περιλαμβάνει πίνακα αντί ψηφιακής παρουσίασης, ο πίνακας πρέπει να είναι σαφώς βαθμολογημένος.

2.2.1. Οι διαβαθμίσεις της κλίμακας πρέπει να δίδονται κατά 1, 2, 5 ή 10 km/h. Οι τιμές της ταχύτητας πρέπει να καταδεικνύονται επί του πίνακα κατά τον ακόλουθο τρόπο:

2.2.1.1. όταν η ανωτάτη ταχύτητα που εμφανίζεται στον πίνακα δεν υπερβαίνει τα 200 km/h, οι τιμές της ταχύτητας πρέπει να καταδεικνύονται επί του πίνακα κατά διαστήματα που δεν υπερβαίνουν τα 20 km/h 7

2.2.1.2. όταν η ανωτάτη ταχύτητα που εμφανίζεται επί του πίνακα υπερβαίνει τα 200 km/h, οι τιμές της ταχύτητας πρέπει να καταδεικνύονται επί του πίνακα κατά διαστήματα που δεν υπερβαίνουν τα 30 km/h 7

2.2.2. σε περίπτωση οχήματος που προορίζεται να διατεθεί προς πώληση εντός κράτους μέλους που χρησιμοποιεί τις μονάδες μετρήσεως του αυτοκρατορικού συστήματος, η ένδειξη ταχύτητας πρέπει επίσης να βαθμολογείται σε mph (μίλια την ώρα) 7 οι διαβαθμίσεις της κλίμακας πρέπει να δίδονται κατά 1, 2, 5 ή 10 mph. Οι τιμές της ταχύτητας πρέπει να καταδεικνύονται επί του πίνακα κατά διαστήματα που δεν υπερβαίνουν τα 20 mph.

2.2.3. Δεν είναι απαραίτητο τα διαστήματα τιμών ταχύτητος που καταδεικνύονται να είναι κανονικά.

2.3. Η ακρίβεια του ταχυμέτρου ελέγχεται σύμφωνα με την διαδικασία που ακολουθεί:

2.3.1. Το όχημα φέρει ελαστικά επίσωτρα ενός εκ των τύπων ελαστικών επισώτρων κανονικής αναρτήσεως. Η δοκιμή πρέπει να επαναλαμβάνεται για κάθε τύπο ταχυμέτρου που προβλέπεται από τον κατασκευαστή.

2.3.2. Το φορτίο επί του άξονα που θέτει σε κίνηση το ταχύμετρο πρέπει να αντιστοιχεί στην μάζα σε κατάσταση πορείας.

2.3.3. Η θερμοκρασία αναφοράς στο σημείο τοποθέτησης του ταχυμέτρου πρέπει να είναι 296 ° Κ ± 5 ° Κ.

2.3.4. Κατά τη διάρκεια εκάστης δοκιμής, η πίεση των ελαστικών επισώτρων πρέπει να είναι η κανονική πίεση πορείας που ορίζεται στο σημείο 1.3.

2.3.5. Το όχημα δοκιμάζεται στις ακόλουθες ταχύτητες:

>ΘΕΣΗ ΠΗΝΑΚΑ>

2.3.6. Η συσκευή ελέγχου που χρησιμοποιείται για την μέτρηση της πραγματικής ταχύτητας του οχήματος πρέπει να έχει ακρίβεια ± 0,5 % 7

2.3.6.1. εφόσον οι δοκιμές διεξάγονται σε πίστα, το οδόστρωμά της οφείλει να είναι επίπεδο και στεγνό και να έχει επαρκή πρόσφυση 7

2.3.6.2. εφόσον για την δοκιμή χρησιμοποιείται δυναμομετρική τράπεζα με τροχούς, οι τροχοί πρέπει να έχουν διάμετρο τουλάχιστον 2 m.

2.3.7. Η καταδεικνυόμενη ταχύτητα δεν πρέπει ποτέ να είναι χαμηλότερη από την πραγματική ταχύτητα. Στις τιμές δοκιμής που καθορίζονται στο σημείο 2.3.5. και μεταξύ των τιμών αυτών, πρέπει μεταξύ της ταχύτητας V1 που διαβάζεται επί του πίνακα του ταχυμέτρου και της πραγματικής ταχύτητας V2 να υπάρχει η ακόλουθη σχέση:

0 ≤ V1 - V2 ≤ 0,1.V2 + 4 km/h.

3. Συμμόρφωση της παραγωγής

3.1. Ο έλεγχος της συμμόρφωσης της παραγωγής πραγματοποιείται βάσει των διατάξεων του παραρτήματος VI της οδηγίας 92/61/ΕΟΚ.

3.2. Η παραγωγή θεωρείται σύμμορφη προς τις προδιαγραφές της παρούσας οδηγίας, εφόσον, υπό τις συνθήκες που προβλέπονται στα σημεία 2.3.1 έως 2.3.6 υπάρχει μεταξύ της ταχύτητας V1 που διαβάζεται επί του πίνακα του ταχυμέτρου και της πραγματικής ταχύτητας V2 η ακόλουθη σχέση:

0 ≤ V1 - V2 ≤ 0,1.V2 + 8 km/h.

Προσάρτημα 1

ΔΕΛΤΙΟ ΠΛΗΡΟΦΟΡΙΩΝ ΣΧΕΤΙΚΑ ΜΕ ΤΟ ΤΑΧΥΜΕΤΡΟ ΤΥΠΟΥ ΔΙΚΥΚΛΟΥ Ή ΤΡΙΚΥΚΛΟΥ ΜΗΧΑΝΟΚΙΝΗΤΟΥ ΟΧΗΜΑΤΟΣ

>ΑΡΧΗ ΓΡΑΦΗΚΟΥ>

(επισυνάπτεται στην αίτηση εγκρίσεως τύπου στοιχείου, εφόσον αυτή κατατίθεται ανεξάρτητα από την αίτηση εγκρίσεως τύπου του οχήματος)

Αριθμός σειράς (δίδεται από τον αιτούνται)

Η αίτηση εγκρίσεως τύπου στοιχείου, όσον αφορά το ταχύμετρο τύπου δικύκλου ή τρικύκλου μηχανοκινήτου οχήματος, πρέπει να συνοδεύεται από τις πληροφορίες που προβλέπονται στα ακόλουθα σημεία του παραρτήματος II της οδηγίας 92/61/ΕΟΚ, μέρος Α:

0.1.

0.2.

0.5.

0.6.

2.1.

2.1.1.

4.7. έως 4.7.8.

5.2.

5.2.2.>ΤΕΛΟΣ ΓΡΑΦΗΚΟΥ>

Προσάρτημα 2

ΠΙΣΤΟΠΟΙΗΤΙΚΟ ΕΓΚΡΙΣΕΩΣ ΤΥΠΟΥ ΣΤΟΙΧΕΙΟΥ ΣΧΕΤΙΚΑ ΜΕ ΤΟ ΤΑΧΥΜΕΤΡΟ ΤΥΠΟΥ ΔΙΚΥΚΛΟΥ Ή ΤΡΙΚΥΚΛΟΥ ΜΗΧΑΝΟΚΙΝΗΤΟΥ ΟΧΗΜΑΤΟΣ

>ΑΡΧΗ ΓΡΑΦΗΚΟΥ>

Μοντέλο

ένδειξη της αρμόδιας αρχής

Έκθεση αριθ. ..........

της τεχνικής υπηρεσίας ..........

ημερομηνία ..........

Αριθμός εγκρίσεως τύπου στοιχείου: ..........

Αριθμός επέκτασης: ..........

1. Μάρκα κατασκευής ή εμπορική επωνυμία του οχήματος: ..........

2. Τύπος του οχήματος: ..........

3. Όνομα και διεύθυνση του κατασκευαστή: ..........

..........

4. Όνομα και διεύθυνση του εντολοδόχου του κατασκευαστή (αναλόγως): ..........

..........

5. Το όχημα παρουσιάσθηκε προς δοκιμή στις: ..........

6. Η έγκριση τύπου εγκρίνεται/απορρίπτεται (Ή)

7. Τόπος: ..........

8. Ημερομηνία: ..........

9. Υπογραφή: ..........

(Ή) Διαγράψατε ότι δεν χρειάζεται.>ΤΕΛΟΣ ΓΡΑΦΗΚΟΥ>